title: Giuliano de' Medici (1453-1478)
text: Giuliano de' Medici, ganet e 1453 ha marvet d'ar 26 a viz Ebrel 1478, a oa ur penn-stad italian er XVvet kantved, kenlevier Republik Firenze e deroù an Azginivelezh italian.
  
  E vuhez
  Eil mab Piero il Gottoso ha Lucrezia Tornabuoni e oa, ha Lorenzo il Magnifico a oa e vreur henañ. 
  O-daou e oant e penn kêr Firenze pa voe lazhet en irienn anvet Congiura dei Pazzi, diwar anv un tiegezh galloudus all e Firenze a glaske kaout an dizober eus an daou vreur evit lakaat o c'hrabanoù war aferioù kêr-benn Toskana.
  
  Gwreg ha bugale
  Gant e serc'h Fioretta Gorini en devoa bet ur mab bastard, Giulio de' Medici, hag a zeuas da vout pab en 1523, hag anvet Klemañs VII adalek neuze.
  
  Brudet eo e garantez ouzh Simonetta Vespucci, lesanvet ar « San par » (an hini hep he farez). Poltredet int bet evel an doued Meurzh ha Gwener gant Botticelli en un daolenn brudet  Venere e Marte .
  
  E varv
  
  Kann a oa bet en Santa Maria del Fiore iliz-veur Firenze, e-pad an oferenn. Kement-se a oa bet ragaozet gant an tiegezh Pazzi, gant asant ar pab Sistus   IV ha skoazell Francesco Salviati arc'heskob Pisa, hag abalamour ma oa konnaret ar re Pazzi o vezañ chomet o fri war ar gloued pa oa bet roet kargoù d'ar re all. Lazhet e oa bet Giuliano, met dic'hloaz ha divac'hagn e oa e vreur henañ. Lorenzo a oa a roas urzh da grougañ an iriennerien ouzh prenester e balez.
  
  Droug a savas neuze er pab o welout kastiz e vignoned, hag eskumunugañ a reas Lorenzo, ar breur chomet bev.
  
  Arz
  Meur a boltred zo anezhañ. Pevar a zo brudet:
  unan gant Agnolo Bronzino,
  tri gant Botticelli
  Poltred Giuliano de' Medici (Botticelli Bergamo)Poltred Giuliano de' Medici (Botticelli Berlin)
  Poltred Giuliano de' Medici (Botticelli Washington)
  
  Pennad kar
  Giuliano de' Medici
  
   Levrlennadur 
   Marcello Vannucci, I Medici. Una famiglia al potere, Roma, Newton Compton Editori, 1994Medici, Associazioni alberghi del libro d'oro, Nike edizioni 2001
   J. R. Hale, Firenze e i Medici, Mursia, Milano 1980
   Lauro Martines, Le sang d'avril - Florence et le complot contre les Médicis  - Albin Michel - Histoire'' - Paris - 2006
  
  Giuliano
  Istor Firenze
  Tud muntret
  Ganedigezhioù 1453 
  Marvioù 1478